[bookmark: _Hlk83795821]KISKŐRÖS VÁROS KÉPVISELŐ-TESTÜLETE
4-8/2026. sz. Képv. test. ülés


J E G Y Z Ő K Ö N Y V

Készült:	Kiskőrös Város Képviselő-testülete 2026. július 29-én (szerda) 07:00 órai kezdettel megtartott rendkívüli üléséről

Az ülés helye:	Kiskőrösi Polgármesteri Hivatal Díszterme
(6200 Kiskőrös, Petőfi Sándor tér 1.)

Jelen vannak:	Domonyi László polgármester, Ba Edit, Barkóczi László, Kecskeméti János, , Pethő Attila, Pohankovics András, Szabó Adrián, Szedmák Tamás képviselők (8 fő)

dr. Nagy Gabriella			aljegyző
	Lucza Alexandra			jegyzőkönyvvezető


Meghívottként részt vett:	Fodor Tamás, Rideg László a Bizottságok nem képviselő tagjai

Távol maradt:   	Filus Tibor, Gmoser István, Kissné Aszódi Daniella, Kudron Tamás képviselők (4 fő)


Domonyi László polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a polgármester ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt. 

A Képviselő-testület 8 „igen” szavazattal az alábbi napirendet fogadta el:


N A P I R E N D:
1. A 2026. ÉVI KÖLTSÉGVETÉS MÓDOSÍTÁSA

Előterjesztő: 	Polgármester
Előadó: 	Pénzügyi osztályvezető

2. [bookmark: _Hlk226710740]A KISKŐRÖS, 2332 HRSZ-Ú, TERMÉSZETBEN KISKŐRÖS, BAJCSY-ZSILINSZKY ENDRE U. 102. SZÁM ALATTI KIVETT BEÉPÍTETLEN TERÜLET MEGNEVEZÉSŰ INGATLAN ÉRTÉKESÍTÉSRE TÖRTÉNŐ KIJELÖLÉSE

Előterjesztő: 	Polgármester
Előadó: 	Vagyongazdálkodási referens

3. [bookmark: _Hlk236304066]A KISKŐRÖS, ÁRPÁD U. 20. SZÁM ALATTI, VOLT KOLLÉGIUM ÉPÜLET 1. EMELETÉNEK INGYENES HASZNÁLATBA ADÁSA 

Előterjesztő: 	Polgármester
Előadó: 	Vagyongazdálkodási referens

4. [bookmark: _Hlk236304225]SZÉKHELY HASZNÁLAT LÉTESÍTÉSE A KISKŐRÖS, PETŐFI SÁNDOR TÉR 3. SZÁM ALATTI 3093/A/76, 3093/A/77 ÉS 3093/A/78 HRSZ-Ú INGATLANBAN

Előterjesztő: 	Polgármester
Előadó: 	Vagyongazdálkodási referens

5. [bookmark: _Hlk236304294]LAKÁS BÉRBEADÁSA KALLA VIKTÓRIA RÉSZÉRE

Előterjesztő: 	Polgármester
Előadó: 	Szociális ügyintéző


1. napirend

A 2026. ÉVI KÖLTSÉGVETÉS MÓDOSÍTÁSA
   (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Pénzügyi osztályvezető

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

[bookmark: _Hlk170812349]Molnár Éva pénzügyi osztályvezető elmondta, hogy rendezésre került a március-június hónapokban kifizetett szociális ágazati összevont és kiegészítő szociális pótlék a Magyar Államkincstár tájékoztatói alapján, valamint a normatíva májusi módosításakor a bentlakásos szociális intézmény esetében a saját bevétel emelése történt, így az üzemeltetési támogatás csökkent. A Polgármester a céltartalékból a Hang-Szín Művészeti Egyesület Kiszenekari tábor megrendezését, a Hétszínvirág Oktatási és Kulturális Alapítvány néptáncfesztiválon való részvételét, a Kiskőrösi Szlovákok Szervezete Ha a fák beszélni tudnának könyv nyomdai munkáit, a Szervátültetettek Komárom-Esztergom Megyei Sport és Érdekvédelmi Egyesület Kispataki Szilvia kiskőrösi transzplantált sportolót, a Kiskőrös Város Szlovák Nemzetiségi Önkormányzat rétesfesztivál rendezvény megvalósítását, a Kiskőrös Város Cigány Nemzetiségi Önkormányzat nyári tábor és a szüreti napok rendezvényein a hagyományos cigány ételek bemutatását, a Trizoli Jófuti Egyesület jótékonysági futásának megrendezését, az Eltájolók Turista és Szabadidősport Egyesület működési költségeit, valamint a Kiskőrösi Zsidó és Keresztény Kulturális Egyesület 2026. évi működési kiadásait támogatta. Ezenkívül robotfűnyíró vásárlására, a KAP-RD42a-1-26 vidéki infrastruktúra fejlesztés zártkerti területeken pályázat saját forrására és a projekt előkészítés költségeinek fedezetére, valamint a nyári diákmunka járulék kiadásaira csoportosított át.

Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 8 „igen” szavazattal az alábbi rendeletet alkotta:

KISKŐRÖS VÁROS ÖNKORMÁNYZATA
 KÉPVISELŐ-TESTÜLETÉNEK 
11/2026. (...) önkormányzati rendelete
Kiskőrös Város 2026. évi költségvetéséről szóló 2/2026. (II. 19.) önkormányzati rendelet módosításáról

[1] A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.
[2] Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:
1. §
(1) A Kiskőrös Város 2026. évi költségvetéséről szóló 2/2026. (II. 19.) önkormányzati rendelet (továbbiakban: Kr.) 3. § (1) bekezdés a) pontja helyébe a következő rendelkezés lép:
(A Képviselő-testület Kiskőrös Város 2026. évi költségvetésének)
„a)	költségvetési kiadások főösszegét: 7.267.412.771 forintban”
(állapítja meg.)
(2) A Kr. 3. § (1) bekezdés c) pontja helyébe a következő rendelkezés lép:
(A Képviselő-testület Kiskőrös Város 2026. évi költségvetésének)
„c)	költségvetési bevételi főösszegét: 5.864.438.182 forintban”
(állapítja meg.)
2. §
A Kr. 6. § (2) bekezdése helyébe a következő rendelkezés lép:
„(2) A céltartalékok összege 146.893.776 forint jelen rendelet 7. mellékletében meghatározott célonkénti bontásban.”
3. §
(1) A Kr. 1. melléklete helyébe az 1. melléklet lép.
(2) A Kr. 2. melléklete helyébe a 2. melléklet lép.
(3) A Kr. 3. melléklete helyébe a 3. melléklet lép.
(4) A Kr. 4. melléklete helyébe a 4. melléklet lép.
(5) A Kr. 5. melléklete helyébe az 5. melléklet lép.
(6) A Kr. 6. melléklete helyébe a 6. melléklet lép.
(7) A Kr. 7. melléklete helyébe a 7. melléklet lép.
(8) A Kr. 8. melléklete helyébe a 8. melléklet lép.
4. §
Ez a rendelet a kihirdetését követő napon lép hatályba.

Mellékletek a jegyzőkönyvhöz csatolva.



2. napirend

A KISKŐRÖS, 2332 HRSZ-Ú, TERMÉSZETBEN KISKŐRÖS, BAJCSY-ZSILINSZKY ENDRE U. 102. SZÁM ALATTI KIVETT BEÉPÍTETLEN TERÜLET MEGNEVEZÉSŰ INGATLAN ÉRTÉKESÍTÉSRE TÖRTÉNŐ KIJELÖLÉSE
   (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy a 2332 hrsz-on nyilvántartott 901 m2 térmértékű, kivett beépítetlen terület rendeltetésű, természetben Kiskőrös, Bajcsy-Zsilinszky u. 102. szám alatti ingatlan az Önkormányzat forgalomképes üzleti vagyonát képezi, melyet az Önkormányzat sem a kötelezően, sem pedig a szabadon ellátandó feladatai ellátásához nem használja.
A vagyongazdálkodás törvényben foglalt szempontjainak figyelembevételével indokolt az Ingatlan értékesítésre történő kijelölése, a független ingatlanforgalmi szakértő véleményében az ingatlan forgalmi értékét 25.200.000,-Ft összegben határozta meg.

Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 8 „igen” szavazattal az alábbi határozatot hozta:

68/2026. sz. Képv. test. hat.
A Kiskőrös, 2332 hrsz-ú, természetben Kiskőrös, Bajcsy-Zsilinszki Endre utca 102. szám alatti kivett beépítetlen terület megnevezésű ingatlan értékesítésre történő kijelölése

HATÁROZAT

A Képviselő-testület
1) az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet 12. § (4) bekezdés a) pontja alapján értékesítésre jelöli ki Kiskőrös Város Önkormányzata forgalomképes üzleti vagyonát képező, az ingatlan-nyilvántartásban Kiskőrös belterület 2332 hrsz-on nyilvántartott, 901 m2 alapterületű, kivett beépítetlen terület rendeltetésű, természetben Kiskőrös, Bajcsy-Zsilinszky u. 102. szám alatti ingatlant. 
2) felhatalmazza a polgármestert a önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet szerinti nyilvános versenytárgyalás lefolytatására azzal, hogy az ingatlan induló minimális értékesítési ára 25.200.000,-Ft.

Felelős: 	polgármester
Határidő: 	azonnal



3. napirend

A KISKŐRÖS, ÁRPÁD U. 20. SZÁM ALATTI, VOLT KOLLÉGIUM ÉPÜLET 1. EMELETÉNEK INGYENES HASZNÁLATBA ADÁSA
   (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy a Kecskeméti Tankerületi Központ megkereséssel fordult Kiskőrös Város Önkormányzata felé a Kiskőrös 2560 hrsz. alatt nyilvántartott, természetben Árpád u. 20. szám alatt elhelyezkedő volt kollégium épület 1. emeleti 377,76 m2 térmértékű ingatlanrészének használatba vétele tárgyában, pedagógiai szakszolgálat működtetése, mint állami köznevelési közfeladat ellátásának céljából. Az önkormányzati vagyon használati, hasznosítási jogának ingyenes átengedésére értékhatár nélkül, a nemzeti vagyonról szóló törvényben foglaltakra figyelemmel a Képviselő-testület jogosult.

Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 8 „igen” szavazattal az alábbi határozatot hozta:

69/2026. sz. Képv. test. hat.
A Kiskőrös, Árpád u. 20. szám alatti, volt kollégium épület 1. emeletének ingyenes használatba adása 

HATÁROZAT

A Képviselő-testület
1. egyetért azzal, hogy Kiskőrös Város Önkormányzata, tulajdonában és kezelésében lévő Kiskőrös, 2560 hrsz. alatt nyilvántartott, természetben Árpád u. 20. szám alatt elhelyezkedő volt kollégium épület 1. emeleti 377,76 m2 térmértékű ingatlanrészét 2026. augusztus 17. napjával a nemzeti köznevelésről szóló 2011. évi CXC. törvény 4. § 14a. pontjának q) alpontja és 74. § (1) bekezdés alapján a Kecskeméti Tankerületi Központ ingyenes használatába adja, pedagógiai szakszolgálat, mint állami köznevelési közfeladat ellátásának céljából, a határozat mellékletét képező használati megállapodásban foglalt szerződéses feltételekkel 
2. hozzájárul ahhoz, hogy a Kecskeméti Tankerületi Központ pedagógiai szakszolgálati feladatok ellátásának telephelyeként a 6200 Kiskőrös Árpád u. 20. szám alatt elhelyezkedő volt kollégium épület 1. emeleti 377,76 m2 térmértékű ingatlanrészét bejegyeztesse.
3. felhatalmazza a polgármestert, a határozat mellékletét képező használati megállapodás aláírására, valamint a kapcsolódó jognyilatkozatokat meg.

Felelős:	polgármester
Határidő:	értelemszerűen
Melléklet a 69/2026. sz. Képviselő-testületi határozathoz
Használati megállapodás

amely létrejött egyrészről:
Kiskőrös Város Önkormányzata
székhely: 	6200 Kiskőrös, Petőfi S. tér 1.
törzskönyvi azonosító szám:	338493
adószám: 	15338497-2-03
képviseletében eljár: 	Domonyi László polgármester
pénzforgalmi számlaszám: 	10400621-00027770-00000005
ÁHT azonosító: 	703316
statisztikai számjel: 	15338497-8411-325-03
mint Önkormányzat (továbbiakban: Használatba adó vagy Önkormányzat)

másrészről:
Kecskeméti Tankerületi Központ
székhely: 	6000 Kecskemét, Homokszem u. 3-5.
képviseli: 	Pálfi Tamás Ferenc tankerületi igazgató
adóigazgatási azonosító szám: 	15835200-2-03
bankszámlaszám: 	10025004-00336413-00000000
ÁHT azonosító: 	361228
statisztikai számjel: 	15835200-8412-312-03 
mint Tankerület (a továbbiakban: Használatba vevő vagy Tankerület)
(a továbbiakban együtt: Felek) között, az alulírott napon és helyen az alábbi feltételekkel:

I. Előzmények
1. A Kecskeméti Tankerületi Központ megkereséssel élt Kiskőrös Város Önkormányzata felé a belterület 2560 hrsz. alatt nyilvántartott, természetben a 6200 Kiskőrös, Árpád u. 20. szám alatt elhelyezkedő kivett középiskola, kollégium és sportcsarnok megnevezésű ingatlan, kollégium épület 1. emeleti ingatlanrész (a továbbiakban: Ingatlanrész) használatba vétele tárgyában, állami köznevelési közfeladat ellátásának céljából.

2. A Tankerület a kérelemben rögzítette, hogy az Ingatlanrész használati szerződés keretében, telephelyként történő bevonása a szakszolgálati alapfeladat-ellátásba lehetőséget nyújt Kiskőrös és a Kiskőrösi járás gyermekei, valamint tanulói ellátási szükségleteinek megfelelő szintű biztosítására. A használatba vétel révén olyan tagintézményi szintű tevékenységek (ellátási kör bővítése és optimálisabbá tétele, nagyobb létszámú csoportos foglalkozások, szülők és partnerek számára szervezett programok) megvalósítása válik biztosítottá, amelyeket a tagintézmény korábban egyáltalán nem, vagy rendkívül korlátozott feltételek mellett tudott csak ellátni.

3. Kiskőrös Város Önkormányzata és a Kecskeméti Tankerületi Központ képviselői az Ingatlanrész használatba adása tárgyában egyeztetést folytattak, amelynek során rögzítették, hogy az épület osztott használatú. A földszinti rész az Önkormányzat használatában van, az 1. emelet a Tankerület részére kerül átadásra, míg a 2. és 3. emeletet a Kiskunhalasi Szakképzési Centrum Wattay Technikum intézménye használja. 

4. Felek rögzítik, hogy az Ingatlan osztott használatára tekintettel szükségessé vált a közműhálózat szintenként történő leválasztása. Ezen beruházás keretében a villamosenergia-hálózat tervezésének és kivitelezésének költsége nettó 9.035.354,- Ft + ÁFA, a fűtési költségosztó rendszer kiépítésének költsége nettó 1.041.200,- Ft + ÁFA, amely alapján a tervezett munkálatok teljes nettó összege mindösszesen 10.076.554,- Ft + ÁFA. A költségosztó rendszer olvasásának és kiértékelésének éves díja 368.760,-Ft+Áfa/év.

5. Fentiek alapján a Felek a Bács-Kiskun Vármegyei Pedagógiai Szakszolgálat Kiskőrösi Tagintézménye feladatellátásának biztosítására az alábbi megállapodást kötik.

II. Megállapodás tárgya és időtartama
1. Jelen szerződés alapján a Használatba adó a nemzeti köznevelésről szóló 2011. évi CXC. törvény 4. § 14a. pontjának q) alpontja és 74. § (1) bekezdésére figyelemmel ingyenes használatba adja, a Használatba vevő pedig használatba veszi a Bács-Kiskun Vármegyei Pedagógiai Szakszolgálat Kiskőrösi Tagintézményének elhelyezése céljából a jelen megállapodás 1. sz. mellékletében meghatározott, összesen 377,76 m² alapterületű helyiségeket.

2.  Felek megállapodnak, hogy jelen szerződést 2026. augusztus 17. napjától határozatlan időre kötik.

3. Használatba vevő kijelenti, hogy az Ingatlanrész műszaki állapotát, állagát ismeri, és ennek ismeretében kívánja aláírni jelen megállapodást.

4. Használatba adó szavatol azért, hogy az Ingatlanrész a megállapodásban foglalt időtartam alatt alkalmas, illetőleg alkalmassá tehető a rendeltetésszerű használatra, szavatol továbbá azért, hogy harmadik személynek nincs olyan joga, amely a Használatba vevőt a használatban korlátozná, akadályozná, vagy abból kizárná.

III. Megállapodás pénzügyi feltételei
1. Használatba adó az Ingatlanrészt a közfeladat ellátásának elősegítése érdekében – a jelen fejezet 2. pontjában meghatározott egyszeri költségvállalásra tekintettel – használati díj felszámítása nélkül bocsátja a Használatba vevő rendelkezésére.

2. Felek rögzítik, hogy a jelen szerződés I.4. pontjában részletezett beruházás költségeiből a Használatba vevőre eső egyszeri költséghányad mindösszesen nettó 2.519.138,- Ft + ÁFA, amelynek megfizetését a Használatba vevő a jelen szerződés aláírásával vállalja. A költséghányad megtérítése a Használatba adó által kiállított közvetített szolgáltatásról szóló számla alapján történik. A fizetési határidő a számla kézhezvételétől számított 30 nap, a teljesítés banki átutalással történik.

3. A birtokbaadást követően a Használatba vevő viseli az Ingatlanrész használatával összefüggő valamennyi közüzemi költséget. A Felek rögzítik, hogy a közüzemi fogyasztások elszámolása az alábbiak szerint történik: 
· Villamosenergia-fogyasztás: a szintenkénti leválasztás során felszerelt egyedi elektromos almérő pontos adatai, a tényleges fogyasztás alapján; 
· Fűtési szolgáltatás: a központi kazán által biztosított fűtés elszámolása az 1. emeleten kiépített fűtési költségosztó rendszer adatai alapján.
· a víz közszolgáltatás az almérőn mért fogyasztás alapján.
A Használatba vevő a fenti mérők és költségosztók által meghatározott fogyasztást köteles megtéríteni a Használatba adó által kiállított, közvetített szolgáltatást tartalmazó számla alapján.

4.  Az egyedi mérőeszközökkel nem mérhető, valamint a közös használatú helyiségek és területek (így különösen, de nem kizárólagosan: lépcsőházak, folyosók, közös szociális és tárolóhelyiségek) működtetésével összefüggő közüzemi díjak (így különösen a közös területek világítása) a Felek között területarányosan kerülnek megosztásra és elszámolásra. A területarányos megosztás alapja a Használatba vevő által kizárólagosan használt 377,76 m² alapterületnek az Ingatlan teljes alapterületéhez viszonyított aránya. Az így kiszámított költségeket a Használatba vevő a Használatba adó által kibocsátott, közvetített szolgáltatást tartalmazó számla alapján köteles megtéríteni. A fűtés költségmegosztás leolvasásának és kiértékelésének éves díja 92.190,-Ft+áfa.
5. Az internet-, a vezetékes telefon- és a hulladékszállítási szolgáltatással kapcsolatos közüzemi szerződéseket a Használatba vevő köteles a saját nevében megkötni, és ezen szolgáltatások díját közvetlenül a szolgáltatóknak megfizetni.

6. A Használatba vevő jogosult – saját költségére és felelősségére – vagyonbiztosítást kötni az Ingatlanrészben elhelyezett saját vagy idegen tulajdonú ingóságokra, berendezési tárgyakra tűz-, lopás- és egyéb káreseményekre vonatkozóan.

7. Használatba vevő kötelezi magát az Ingatlanrész, valamint a benne található, a jelen megállapodás 2. sz. mellékletét képező leltári ívben rögzített eszközök és bútorok rendeltetésszerű használatára és állagmegóvására. Ennek keretében Használatba vevő gondoskodik a rendes használatból eredő karbantartási és javítási munkálatok elvégzéséről, továbbá vállalja a használat során elhasználódott, megrongálódott vagy tönkrement eszközök és bútorok saját költségén történő pótlását vagy javítását.

IV. A Felek jogai, kötelezettségei
1. Használatba vevő az Ingatlanrészt kizárólag a jelen megállapodásban meghatározott időszakban, abban meghatározott célra jogosult használni. 

2. Használatba adó hozzájárul az Ingatlanrész pedagógiai szakszolgálati feladatok ellátásának telephelyeként történő bejegyzéséhez.

3. Használatba vevő köteles az Ingatlanrész értékét megőrizni, állagának megóvásáról gondoskodni. Az Ingatlanrészt rendeltetésének megfelelően, a közvagyont használó személytől elvárható gondossággal birtokolhatja, használhatja. Használatba vevő köteles az Ingatlant a megállapodás időtartama alatt rendeltetésszerű használatra alkalmas állapotban tartani. Amennyiben a jelen pontban foglaltak be nem tartásával összefüggésben bármilyen hatósági eljárás indul, illetve bírság kerül kiszabásra, annak következményeinek viselése, illetve a kiszabott bírság megfizetése a Használatba vevő kötelezettsége. 

4. A tűz-, baleset- és munkavédelmi szabályok betartása és betartatása a Használatba vevő feladata. Használatba adó nem tartozik felelősséggel a Használatba vevő által az Ingatlanrészbe bevitt eszközökért és egyéb értékekért.

5. A használat során a Használatba vevő által harmadik személynek okozott károkért a Használatba vevő felel. A Használatba vevő Használatba adónak okozott kárért a Ptk.-ban meghatározottak szerint anyagi felelősséggel tartozik. Károkozás esetén Használatba vevő köteles Használatba adó valamennyi, harmadik személy által okozott - akkor is, ha károkozó ismeretlen - kárát teljes körűen megtéríteni és a károkozás előtti állapotot helyreállítani azzal, hogy Használatba vevő a Használatba adóval szemben a harmadik személy, Használatba vevő magatartásáért, mint sajátjáért felel. Használatba vevő felelős továbbá minden olyan kárért, amely rendeltetésellenes vagy megállapodás ellenes használat következménye. 

6. Használatba vevő köteles Használatba adót az Ingatlanrészt fenyegető veszélyről, beállt kárról haladéktalanul értesíteni, illetve a kár megelőzése érdekében szükséges intézkedéseket megtenni.

7. Használatba adó jogosult ellenőrizni a használatot. Az ellenőrzés során Használatba vevő köteles együttműködni, az Ingatlanrész területére történő bejutást biztosítani, továbbá a Használatba adó által kért információkat megadni, iratokat megküldeni.

8. Használatba adó követelheti a rendeltetésellenes vagy megállapodás ellenes használat megszüntetését, továbbá az ilyen használatból eredő kár megtérítését. Abban az esetben, ha az ilyen használat tovább folytatódik, vagy ha az Ingatlanrészt fenyegető veszély súlyossága miatt a kifogásolt használat megszüntetésére vonatkozó írásbeli felszólítás nem vezet eredményre Használatba adó jogosult jelen szerződés rendkívüli felmondására és kártérítés követelésére.

V. A megállapodás időtartama, módosítása, megszüntetése
1. A Felek rögzítik, hogy a jelen megállapodást közös megegyezéssel, kizárólag írásban bármikor módosíthatják vagy megszüntethetik.

2. A szerződés súlyos megszegése esetén bármelyik Fél jogosult a megállapodás azonnali hatályú, rendkívüli írásbeli felmondására. Emellett bármelyik Fél jogosult a szerződést rendes felmondással 6 hónapos felmondási idővel indokolás nélkül felmondani.

3. Felek rögzítik, hogy a megállapodás bármely okból történő megszűnése esetén a Használatba vevő csereingatlan biztosítására nem tarthat igényt.

4. A Használatba vevő kötelezettséget vállal arra, hogy a megállapodás megszűnésétől számított legkésőbb 14 napon belül az Ingatlanrészt – a jelen szerződés alapján elvégzett beruházás eredményét megtartva – tiszta, rendeltetésszerű használatra alkalmas állapotban, a Használatba vevő saját ingóságaitól kiürítve, a birtokbaadáskor átvett eszközökkel és bútorokkal együtt (a 2. sz. melléklet szerinti leltár alapján) a Használatba adó birtokába visszaadja. A birtokbaadásról és visszaadásról a Felek jegyzőkönyvet vesznek fel. Amennyiben az Ingatlanrészhez vagy a leltárban szereplő vagyonelemekhez tartozó bármely tárgy – a rendes használatból eredő természetes elhasználódáson túlmenően – megrongálódott vagy hiányzik, a Használatba adó a kijavítás vagy pótlás ellenértékét jogosult a Használatba vevőtől követelni.

VI. Egyéb rendelkezések
1. Használatba vevő kijelenti, hogy központi költségvetési szervként a jelen szerződés megkötésére vonatkozó képessége a szerződés tárgyát képező vagyonelemek tekintetében nincs korlátozva.

2. Használatba adó kijelenti, hogy helyi önkormányzatként a jelen szerződés megkötésére vonatkozó képessége nincsen korlátozva.

3. A Felek a megállapodás aláírásával kölcsönösen nyilatkoznak arról, hogy a nemzeti vagyonról szóló 2011. évi CXCVI. törvény 3. § (1) bekezdés a) pontja szerint törzskönyvi nyilvántartásba vett költségvetési szervnek, illetve jogi személynek minősülnek, így ex lege átlátható szervezetnek tekintendők.

4. A Megállapodás mindkét fél aláírásának napján lép hatályba. Amennyiben az aláírások nem ugyanazon napon történnek, a hatályba lépés időpontja a legutolsó aláírás napja.

5. Felek kötelezettséget vállalnak arra, hogy a szerződés teljesítése érdekében kölcsönösen együttműködnek, folyamatosan és kölcsönösen tájékoztatják egymást minden olyan körülményről, amely a jelen szerződésben foglaltak teljesítésére kihatással bírhat.

6. A megállapodás fennállása alatt kapcsolattartásra jogosultak:

	A Használatba adó részéről: 
Domonyi László polgármester
E-mail: polgarmester@kiskoros.hu
Telefonszám: +36 78/513-120
	A Használatba vevő részéről:
Pálfi Tamás Ferenc tankerületi igazgató
E-mail: tamas.palfi@kk.gov.hu
Telefonszám: +36 76/795-238



6.  Felek megállapodnak abban, hogy a jelen megállapodásból eredő vitáikat elsősorban békés, tárgyalásos úton kísérlik meg rendezni. Ennek eredménytelensége esetén a hatáskörrel és illetékességgel rendelkező magyar bírósághoz fordulhatnak.
7.   Felek rögzítik, hogy a jelen megállapodás teljesítése során személyes adatokat csak és kizárólag a megállapodás teljesítéséhez szükséges mértékben kezelnek. Harmadik fél részére ezen adatokat nem adják át, nem hozzák nyilvánosságra és nem teszik hozzáférhetővé. Felek vállalják, hogy megtesznek minden szükséges lépést a személyes adatok jogszerű kezelése érdekében. Felek a GDPR 5. cikk (1) bekezdés b) pontja alapján kifejezetten jogszerűnek tekintik mindazon személyes adataiknak a másik fél általi kezelését, amely célból és mértékben az adatkezelés a jelen megállapodás teljesítéséhez szükséges.
8.   A megállapodásban nem szabályozott kérdésekben a nemzeti vagyonról szóló 2011. évi CXCVI. törvény, az állami vagyonnal való gazdálkodásról szóló 254/2007. (X. 4.) Korm. rendelet, a Polgári Törvénykönyv (Ptk.) és az egyéb vonatkozó jogszabályok mindenkor hatályos rendelkezéseit kell alkalmazni.
9.  Felek a jelen megállapodást, mint akaratukkal mindenben megegyezőt, elolvasás és együttes értelmezés után 6 (hat) eredeti példányban jóváhagyólag írják alá. Ebből 3 (három) eredeti példány a Használatba adót, 3 (három) eredeti példány pedig a Használatba vevőt illeti meg.

Kiskőrös, 2026.                                                               Kecskemét, 2026. 

                    ………………………	                                     ……………..……………
	Domonyi László	Pálfi Tamás Ferenc
	polgármester 	tankerületi igazgató 
	Használatba adó	Használatba vevő
	Kiskőrös Város Önkormányzata	Kecskeméti Tankerületi Központ
                        Pénzügyileg ellenjegyzem:	        Pénzügyi ellenjegyzés:

	Molnár Éva
	pénzügyi osztályvezető
Ellenjegyzem: 		Jogi ellenjegyzés:

dr. Turán Csaba
jegyző

Mellékletek: 
1. Alaprajz és helyiségjegyzék
2. birtokbaadási jegyzőkönyv és leltárív



4. napirend

SZÉKHELY HASZNÁLAT LÉTESÍTÉSE A KISKŐRÖS, PETŐFI SÁNDOR TÉR 3. SZÁM ALATTI 3093/A/76, 3093/A/77 ÉS 3093/A/78 HRSZ-Ú INGATLANBAN
   (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy Pethő Attila az ÜDE-KUNSÁG Vidékfejlesztési Egyesület munkaszervezetének vezetője kérelemmel fordult Kiskőrös Város Önkormányzatához, annak érdekében, hogy az Egyesület székhelyeként a 6200 Kiskőrös, Petőfi Sándor tér 3. szám alatti Társasházban az Önkormányzat tulajdonában lévő 3093/A/76, 3093/A/77 és a 3093/A/78 hrsz-mal jelölt irodahelyiségeket bejelenthesse. Kiskőrös Város Önkormányzata az ÜDE-KUNSÁG Vidékfejlesztési Egyesülettel 2026. július 01. napjától meghatározott 1 éves időtartamra bérleti szerződést kötött az Egyesület tevékenységével összefüggő adminisztratív feladatok ellátására.
Az önkormányzati vagyon használati vagy hasznosítási jogának ingyenes átengedésére értékhatár nélkül a Képviselő-testület jogosult.

Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Pethő Attila képviselő Magyarország helyi önkormányzatairól szóló 2011. évi CLXXXIX. tv. 49.§ (1) bekezdésére hivatkozva személyes érintettsége okán a Képviselő-testülettől a döntéshozatalból történő kizárását kérte.

A Képviselő-testület 8 „igen” szavazattal kizárta Pethő Attila képviselőt a döntéshozatalból. 

Domonyi László polgármester Magyarország helyi önkormányzatairól szóló 2011. évi CLXXXIX. tv. 49.§ (1) bekezdésére hivatkozva személyes érintettsége okán a Képviselő-testülettől a döntéshozatalból történő kizárását kérte.

A Képviselő-testület 8 „igen” szavazattal kizárta Domonyi László polgármestert a döntéshozatalból. 

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 6 „igen” szavazattal az alábbi határozatot hozta:

70/2026. sz. Képv. test. hat.
Székhely használat létesítése a Kiskőrös, Petőfi Sándor tér 3. szám alatti 3093/A/76, 3093/A/77 és 3093/A/78 hrsz-ú ingatlanban

HATÁROZAT

A Képviselő-testület hozzájárul ahhoz, hogy az ÜDE-KUNSÁG Vidékfejlesztési Egyesület (Székhely: 6200 Kiskoros, Luther M. tér 1. /2677/2 hrsz/, adószám: 18281215-1-03, nyilvántartási szám: 03-02-0003229, statisztikai számjele: 18281215-8413-529-03), Kiskőrös Város Önkormányzata tulajdonában lévő 3093/A/76, 3093/A/77 és 3093/A/78  hrsz-on nyilvántartott, természetben 6200 Kiskőrös, Petőfi Sándor tér 3. szám alatti, kivett iroda megnevezésű ingatlan helyiségeit a helyiségekre kötött bérleti szerződés időtartama alatt székhelyként használja.

Felelős:	polgármester
Határidő:	azonnal








5. napirend

LAKÁS BÉRBEADÁSA KALLA VIKTÓRIA RÉSZÉRE
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Szociális ügyintéző

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy Kalla Viktória a Kiskunhalasi Szakképzési Centrum Kiskőrösi Wattay Technikumának magyar nyelv és irodalom, valamint történelem szakos tanára kérelmet nyújtott be Kiskőrös Város Polgármesterének önkormányzati bérlakás bérbeadására. A Kiskőrös, Luther Márton tér 7. 4. emelet 14. ajtószám alatti 54 m2 alapterületű lakás 2 éves időtartamra kerül bérbeadásra Kalla Viktória részére.

Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 8 „igen” szavazattal az alábbi határozatot hozta:

71/2026. sz. Képv. test. hat.
Lakás bérbeadása Kalla Viktória részére 

HATÁROZAT

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2646/5/A/10 helyrajzi számon nyilvántartott, természetben Kiskőrös, Luther Márton tér 7. 4. emelet 14. ajtószám alatti 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tároló, 1 erkély  helyiségekből álló 54 m2 alapterületű komfortos lakást bérbe adja, Kalla Viktória 6320 Solt, Nyár utca 13. állandó lakóhelyű, de életvitelszerűen 6200 Kiskőrös, Luther Márton tér 5/D 2. emelet 5. a. ajtószámú  tartózkodási hellyel rendelkező lakos részére 2 éves időtartamra, de legfeljebb a Kiskunhalasi Képzési Centrum Kiskőrösi Wattay Technikumban fennálló munkaviszonya időtartamára.
1. felhatalmazza a polgármestert a határozat mellékletét képező lakásbérleti szerződés aláírására.

Felelős:	polgármester
Határidő:	azonnal


Melléklet a 71/2026. számú Képviselő-testületi határozathoz

LAKÁSBÉRLETI SZERZŐDÉS

amely létrejött egyrészről Kiskőrös Város Önkormányzata (6200 Kiskőrös, Petőfi Sándor tér 1.) mint bérbeadó (továbbiakban: Bérbeadó) (statisztikai számjel: 15724784-8411-321-03, törzskönyvi azonosító szám: 724782, adószám: 15724784-03) képviseli Domonyi László Mihály polgármester, másrészről Kalla Viktória (születési név: …………….., született: ………..,  anyja neve: ……………..) ………………………... szám alatti lakos, mint bérlő (továbbiakban: Bérlő) (továbbiakban együttesen: Szerződő Felek) között az alulírott napon és helyen, az alábbi feltételek mellett:

1. A Bérbeadó Kiskőrös Város Önkormányzata Képviselő-testületének …………../2026. …………… per Kettőezer-huszonhat) számú döntése alapján bérbe adta, a Bérlő bérbe vette a Bérbeadó üzleti vagyonát képező, Kiskőrös belterületi 2650/2/A/28 (Kettőezer-hatszázötven per Kettő per A per Huszonnyolc)helyrajzi számon nyilvántartott 54 (Ötvennégy) négyzetméter alapterületű, természetben
Kiskőrös, Luther Márton tér 7. 4. emelet 14. ajtószám

alatt lévő 2 (Kettő) szoba, 1 (Egy) konyha, 1 (Egy) előszoba, 1 (Egy) fürdőszoba, 1 (Egy) WC, 1 (Egy) éléskamra, 1 (Egy) tároló, 1 (Egy) erkély helyiségekből álló komfortos lakást 2026. (Kettőezer-huszonhat) év augusztus hónap 15. (Tizenöt) napjától 2028. (Kettőezer-huszonnyolc) év augusztus hónap 14.(Tizennégy) napjáig 2 (Kettő) éves időtartamra, de legfeljebb a Kiskunhalasi Szakképzési Centrum Kiskőrösi Wattay Technikum intézménynél fennálló munkaviszonya időtartamára.
I. JOGOK ÉS KÖTELEZETTSÉGEK

1. Bérlő a lakás használatáért előre, minden hónap 15. (Tizenötödik) napjáig a lakások és helyiségek bérletéről, elidegenítéséről, valamint a lakáscélú támogatásokról szóló 5/2014. (III. 27.) önkormányzati rendeletében (a továbbiakban: Rendelet) meghatározott mindenkori lakbért köteles fizetni Bérbeadónak, Kiskőrös Város Önkormányzata Kereskedelmi és Hitel Banknál vezetett 10400621-50526656-76541369 számú számlájára. A havi lakbér mértéke jelen szerződés aláírásakor négyzetméterenként 519,-Ft, azaz Ötszáztizenkilenc forint, összesen havi 28.026,- Ft, azaz Huszonnyolcezer-huszonhat forint. A Bérlő tudomásul veszi, hogy a lakbér összege jogszabály (Rendelet) változása esetén módosulhat. A változás időpontjáról és mértékéről a Bérbeadó írásban értesíti a Bérlőt, az őt érintő változás bekövetkeztét legalább 15 (Tizenöt) nappal megelőzően.

2. A bérlemény használatával együtt járó költségek (villanyáram, gáz, víz ) Bérlőt terhelik. Bérlő a bérleti díjon felül fizeti a lakás közüzemi díjait, a közös költségeket, a lakásbiztosítás, hulladékszállítás díját, valamint a bérlet tartama alatt esetleg felmerülő egyéb kiadásokat (kommunális adó). Bérlő a bérlemény használatával együtt járó költségeket közvetlenül a szolgáltató szervezetnek fizeti. A Bérbeadót törvényes zálogjog illeti meg - a Bérlő bérleti jogviszonyából fakadó kötelezettségei teljesítésének biztosítása céljából - a Bérlőnek jelen ingatlan területén lévő vagyontárgyaira.
3. Bérlő a közüzemi szolgáltatások, közös költségek, lakásbiztosítás; hulladékszállítás valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. (Tizenötödik) és 20. (Huszadik) napja között köteles a Kiskőrösi Polgármesteri Hivatal Közigazgatási Osztály Szociális és Igazgatási Csoport, 6200 Kiskőrös, Petőfi Sándor tér 1. szám emelet 8-as számú helyiségében (ügyfélfogadási idő: csütörtök 12,30 – 16,00 óra között) bemutatni. További elérhetőségek: e-mail: losonczine.erika@kiskoros.hu; telefon: 78/513-120/225 vagy a 06/20-413-01-67, telefax: 78/513-129. Bérlő hozzájárul, hogy Bérbeadó MVM Next Energiakereskedelmi Zrt. közüzemi szolgáltatótól a villamos-energia és a földgáz-energia, a Kiskunsági Víziközmű-Szolgáltató Kft. közüzemi szolgáltatótól a vízdíj szolgáltatási díj egyenlegéről, valamint az esetleges közüzemi díj tartozásáról a lakásbérleti szerződés időtartama alatt tájékoztatást kérjen.
4. A bérleti díj, vagy a bérlemény használatával együtt járó költségek a szerződés I/1. Egy per Első) pontjában foglalt határidőig történő meg nem fizetése, valamint a fizetést igazoló bizonylatok I/3. (Egy per Harmadik) pont szerinti be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 (Nyolc) napon belül nem tesz eleget, Bérbeadó 15 (Tizenöt) napon belül írásban felmondással élhet. 
5. A Bérbeadó a Magyar Polgári Törvénykönyvről szóló 2013. évi V. törvény (a továbbiakban: Ptk.) 6:333. § (2) bekezdése alapján és a Rendelet 11. §-a alapján a Bérbeadó jogosult a bérlemény ellenőrzésére.  A Bérbeadó jogosult évente két alkalommal – Bérlő szükségtelen háborítása nélkül – ellenőrizni a szerződésben foglalt kötelezettségek teljesítését, bérlakás rendeltetésszerű használatát, műszaki állapotát, valamint a lakásban életvitelszerűen tartózkodó személyeket.
6. A Bérlő a helyszíni ellenőrzési jegyzőkönyv aláírásával vállalja, hogy a nem rendeltetésszerű használatból eredő hiányosságokat a megadott határidőre teljesíti.  A Bérlő biztosítja a következő lakásellenőrzéshez való bejutást. A Bérlő tudomásul veszi, amennyiben a meghatározott határidőben a kötelezettségének nem tesz eleget, nem szünteti meg a jogellenes, szerződésszegő állapotot Bérbeadó haladéktalanul megindítja a jogszabályi előírásoknak megfelelően a bérleti szerződés megszüntetését.
7. Bérlő kötelezettséget vállal a nemzeti vagyonról szóló 2011. évi CXCVI tv. 11. § (11) bekezdés rendelkezéseiben foglaltakra.
8. Bérbeadó gondoskodik:
a.) az épület karbantartásáról,
b.) az épület központi berendezéseinek állandó üzemképes állapotáról,
c.) az épület felújítása, illetőleg a vezetékrendszer meghibásodása miatt a lakáson belül szükséges munkák elvégzéséről.
9. Bérlő köteles gondoskodni a lakás burkolatainak, ajtóinak, ablakainak és a lakás berendezéseinek karbantartásáról, felújításáról, a lakás előtti közös használatú épületrész (folyosó, lépcsőház stb.) és a lakás előtti közterület tisztántartásáról. Az ezzel kapcsolatos költségek viselése Bérlőt terheli.
10. Bérlő a lakásbérleti szerződés fennállása alatt köteles életvitelszerűen a lakásban lakni. Bérlő a lakásból történő 2 (Kettő) hónapot meghaladó távollétét és annak időtartamát köteles írásban Bérbeadó részére bejelenteni. A 2 (Kettő) hónapot meghaladó indokolatlan távollét szerződésszegésnek minősül és megalapozza a bérleti szerződés felmondását. A távollét okának fennállását az orvos, a munkáltató, a tanintézet vezetőjének igazolásával, illetőleg más, hitelesnek elfogadható okirattal kell igazolni.
11. Bérlő és a vele együttlakó személyek a lakást rendeltetésszerűen, a szerződésben foglaltaknak megfelelően használhatják. Bérbeadó a rendeltetésszerű használatot, valamint a szerződésben foglalt kötelezettségek teljesítését - Bérlő szükségtelen háborítása nélkül, előzetes bejelentést követően – ellenőrizheti. Bérlő arra alkalmas időben a lakásba történő bejutást biztosítani, és az ellenőrzést tűrni köteles.
12. Bérlő a lakásba házastársát, gyermekét, befogadott gyermekének gyermekét, valamint szülőjét Bérbeadó hozzájárulása nélkül is befogadhatja. Bérlő Bérbeadó írásbeli hozzájárulásával a lakásba befogadhatja élettársát és testvérét, ha azok saját lakással nem rendelkeznek. Bérbeadó hozzájárulása nélküli befogadás szerződésszegésnek minősül és megalapozza a lakásbérleti szerződés felmondását.
13. A bérleményben háziállat nem tartható Bérbeadó előzetes írásbeli hozzájárulása nélkül.
14. A lakásbérleti szerződés megszűnik, ha:
a.) Szerződő Felek a szerződést közös megegyezéssel megszüntetik,
b.) a lakás megsemmisül,
c.) az arra jogosult felmond, 
d.) Bérlő meghal és nincs a lakásbérleti jog folytatására jogosult személy,
e.) Bérlő a lakást elcseréli, 
f.) Bérlőt Magyarország területéről kiutasították,
g.) Bérlő lakásbérleti jogviszonyát a bíróság megszünteti,
h.) Bérlő lakásbérleti jogviszonya hatósági határozat folytán megszűnik,
i.) a szerződésben foglalt határozott idő letelik, vagy feltétel bekövetkezik.
15.  Bérbeadó részéről történő egyoldalú felmondással szűnik meg a szerződés, amennyiben
a) Bérlő írásos felszólítás ellenére nem tesz eleget a bérlemény használatával együtt járó, határidőben történő fizetési kötelezettségének,
b) Bérlő, vagy a vele együtt élő személyek, illetve az általuk az ingatlanba beengedett személy az együttélés követelményeivel ellentétes, botrányos, tűrhetetlen magatartást tanúsítanak,
c) Bérlő vagy a vele együtt élő személyek, illetve az általuk az ingatlanba beengedett személy a lakást, illetve felszerelési tárgyait nem rendeltetésszerűen használja, vagy a többi bérlőt akadályozza bérleményük rendeltetésszerű használatában,
d) Bérlő elmulasztja az őt terhelő karbantartási kötelezettséget,
e) Bérlő a lakást 2 (Kettő) hónapot meghaladó időre bejelentés és indokolás nélkül elhagyta,
f) Bérlő Bérbeadó írásos engedélye nélkül a bérleti szerződés 10. (Tízedik) pontjában megnevezetteken kívül más személyt befogad a bérleménybe,
g) Bérlő bármilyen jogcímen a bérlemény fekvése szerinti településen ingatlanhoz jut,
h) a lakás átalakításra, korszerűsítésre, lebontásra kerül,
i) Bérlő egyéb szerződésszegése esetén.
16. Ha Bérlő a szerződésben vállalt, vagy jogszabályban előírt egyéb lényeges kötelezettségét Bérbeadó által írásban megjelölt határidőben nem teljesíti, Bérbeadó a határidőt követő 15 (Tizenöt) napon belül írásban felmondással élhet.
17. Ha Bérlő vagy a vele együttlakó személyek magatartása szolgál a felmondás alapjául, Bérbeadó köteles Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított 8 (Nyolc) napon belül írásban felszólítani. A felmondást az alapjául szolgáló magatartás folytatásától vagy megismétlésétől számított 8 (Nyolc) napon belül írásban kell közölni.
18. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy Bérbeadótól a szerződés fenntartását nem lehet elvárni. A felmondást a tudomásra jutástól számított 8 (Nyolc) napon belül írásban kell közölni.
19. Bérlő és a vele együtt lakó személyek a bérleti szerződés bármely okból történő megszűnése után – kivéve, ha a szerződés érvényességi ideje meghosszabbításra kerül - elhelyezésre nem tarthatnak igényt, a bérleti jogviszonyt nem folytathatják. Bérbeadónak elhelyezési, illetve kártérítési kötelezettsége nincs.
20. Jelen szerződés a határozott idő elteltével vagy a feltétel bekövetkezésével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
21. Bérlő vállalja, hogy a bérleti jogviszony bármilyen jogcímen történő megszűnése esetén - ha jogszabály másként nem rendelkezik - sem maga, sem a vele együtt költözők, illetve együtt lakók stb. részére másik lakást, elhelyezést, illetve pénzbeli térítést nem igényel.
22. Bérlő, illetve Bérlővel együtt költöző személyek jogcím nélküli lakáshasználóvá válnak, ha a lakásbérleti szerződésben vállalt kötelezettségeiknek maradéktalanul nem tesznek eleget.
23. Bérbeadó részére a lakást jogcím nélkül használó lakáshasználati díjat köteles fizetni, amelynek mértéke:
· a jogcím nélküli használat első 2 (Kettő) hónapjában a lakásra megállapított lakbérrel azonos összeg, ezt követően
· további 10 (Tíz) hónapig annak kétszerese,
· 1 (Egy) éven túl annak háromszorosa.
24. Bérbeadó és Bérlő megállapodnak, hogy a lakást Bérlő teszi rendeltetésszerű használatra alkalmassá a beköltözéskor - kivéve a komfortfokozatnak megfelelő lakásberendezéseket - erre való tekintettel a lakás birtokba vételét követően a falfestés, mázolás elvégzésére Bérlő vállal kötelezettséget.
25. Bérlő jelen szerződés aláírásával feltétlen és visszavonhatatlan kötelezettséget vállal arra, hogy a bérleti szerződés akár a szerződésben, akár az 1993. évi LXXVIII. törvényben (a továbbiakban: Lakás tv.) szabályozott bármely okból történő megszűnése esetén az ingatlant azonnal, minden további feltétel nélkül Bérbeadó rendelkezésére bocsájtja, abból kiköltözik, a lakást kiüríti, és Bérbeadó birtokába visszaadja a bérleti jogviszony megszűnését követő napon.
26. Bérlő kötelezettséget vállal arra, hogy amennyiben a fentiek szerint birtokbaadási kötelezettségének határidőben nem tesz eleget, Bérbeadónak jogában áll az ingatlant birtokba venni, illetve erre vonatkozóan az illetékes hatóság előtt a végrehajtási eljárást megindítani. Erre tekintettel Bérlő jelen szerződés aláírásával feltétlenül és visszavonhatatlanul, időbeli korlátozás nélkül tűrési kötelezettséget vállal arra az esetre, ha Bérbeadó élni kíván tulajdonosi, illetve igényérvényesítési jogával.
27. Az épületek energetikai jellemzőinek tanúsításáról szóló tanúsítvány a lakásbérleti szerződés mellékletét képezi. 
28. Szerződésben nem szabályozott kérdésekben a Ptk tv., a Lakás tv. valamint a Rendelet rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A bérleti szerződés négy eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

Kiskőrös, 2026. július 27.

Kiskőrös Város Önkormányzata,
mint Bérbeadó képviseletében:

	Domonyi László Mihály	Kalla Viktória
	polgármester	bérlő

Ellenjegyzem:
                      dr. Turán Csaba
                              jegyző





További hozzászólás nem volt, így Domonyi László polgármester az ülést 07:45 órakor bezárta.

Kmf.

Domonyi László		dr. Nagy Gabriella
polgármester		       aljegyző

